กัว ฟู่เฉิง

กัว ฟู่เฉิง () หรือ กวอก ฟูเส่ง () แอรอน กวอก (; เกิดวันที่ 26 ตุลาคม ค.ศ. 1965) เป็นนักร้อง นักเต้น และนักแสดงชาวฮ่องกง หนึ่งในสี่ราชาเพลงป็อปของฮ่องกงแห่งคริสต์ทศวรรษ 1990 และเป็นเจ้าของฉายา ราชานักเต้นแห่งเอเชีย (Dancing King of Asia) 

ในช่วงปี 1993 เป็นต้นมา เขาโด่งดังในผลงานเพลงเป็นอย่างมาก ทั้งได้รับยกย่องให้เป็นนักร้องจตุรเทพ ของวงการเพลงป็อปฮ่องกง จึงห่างหายจากการแสดงทั้งซีรีส์และภาพยนตร์เพื่อทุ่มเทให้กับผลงานเพลงเป็นหลัก ทั้งยังรับงานถ่ายแบบ ถ่ายโฆษณา และเป็นพรีเซนเตอร์เจ้าประจำในโฆษณาของค่ายเป๊ปซี่อีกด้วย จนกระทั่งในปี 1998 เขาได้เป็นนักแสดงสังกัดค่ายโกลเด้นฮาร์เวสต์  มีบทบาทเป็นที่น่าจดจำ ได้แก่บท ปู้จิ้งอวิ๋น หัวหน้าหอเมฆา ผู้ไม่เคยหลั่งน้ำตา ในภาพยนตร์กำลังภายในดัดแปลงจากหนังสือการ์ตูนเรื่อง ฟงหวิ๋น ขี่พายุทะลุฟ้า (The Storm Riders ,1998 และ The Storm Warriors ,2009) แสดงคู่กับเจิ้ง อี้เจี้ยน เขามีผลงานโดดเด่นในค่ายนี้หลายเรื่อง อย่างเช่น เหิรเกินนรก (China Strike Force ,2000) คนแกร่งแรงระเบิดนรก (2000 AD ,2000) เป็นต้น ต่อมาเขาหันมาแสดงภาพยนตร์ที่ใช้ฝีมือการแสดงมากกว่าแนวตลาดทั่วไป เขาสามารถคว้ารางวัลนักแสดงนำชายยอดเยี่ยม (Best Actor) จากเวทีม้าทองคำไต้หวัน (Golden Horse Awards) มาได้ถึง 2 ครั้ง จากภาพยนตร์เรื่อง โคตรคนสามคน (Divengence ,2005) ร่วมแสดงกับ เจิ้ง อี้เจี้ยน , อู๋ เจี๋ยนวู่ และภาพยนตร์เรื่อง ด้วยหัวใจปาฎิหารย์ (After This Our Exile ,2006) ผลงานอำนวยการสร้างของหลิว เต๋อหัว ผลงานที่โดดเด่นที่สุดของกัว ฟู่เฉิง คือ ภาพยนตร์แอ็คชั่นอาชญากรรมเรื่อง 2 คมล่าถล่มเมือง (Cold war ,2012) ที่เขาต้องประชันบทบาทอย่างเข้มข้นกับเหลียง เจียฮุย ปัจจุบัน ได้รับยกย่องว่าเป็นนักแสดงยอดฝีมือของวงการภาพยนตร์จีนฮ่องกง

ประวัติ
 ชีวิตวงการบันเทิง 
กัวฟู่เฉิง เป็นลูกชายคนสุดท้องของครอบครัว มีพี่ 3 คน พื้นเพเป็นชาวจีนแผ่นดินใหญ่ หลังจากเรียนจบระดับชั้นประถมศึกษาแล้วก็ได้ลงทะเบียนเรียนต่อระดับชั้นมัธยมศึกษาตอนต้นที่โรงเรียนสอนภาษาอังกฤษ "ชื่อชิง" (Ci Ching)ในฮ่องกง และต่อมาได้จบการศึกษาระดับชั้นมัธยมศึกษาตอนปลายจาก "วิทยาลัยเซนต์โจเซฟ" หลังจากสำเร็จการศึกษาในปีพ.ศ. 2527 (1984) เขาได้รับการสนับสนุนจากพ่อของเขาให้เข้าเป็นหนึ่งในสมาชิกทีมแดนซ์เซอร์ เขาพยายามฝึกซ้อมเต้นอย่างหนัก จนร่างกายไม่ไหวและล้มป่วยลงเป็นเหตุให้เขาถูกคัดออกจากทีมนักเต้นในปีเดียวกัน ต่อมาเขาได้เห็นโฆษณาของสถานีโทรทัศน์ทีวีบี (TVB) ประกาศรับสมัครแดนซ์เซอร์ จำนวน 30 คน ด้วยความสนใจจึงตัดสินใจเข้าร่วมสมัครคัดเลือก และสามารถผ่านการคัดเลือก 30 คน จาก 3,000 คนได้สำเร็จ และมีโอกาสฝึกอบรมการเต้นรำกับสถานีโทรทัศน์ทีวีบีเพื่อเป็นนักเต้นของทางค่าย ต่อมาได้มีส่วนร่วมในการแสดงกับงานโชว์ของทางช่องและเต้นรำในมิวสิกวิดีโอของนักร้องหญิง

ในปีพ.ศ. 2528 (1985) ด้วยลีลาการเต้นที่มีประสิทธิภาพและมีรูปร่างที่ดีทำให้ กัวฟู่เฉิงได้รับการยกย่องจากผู้จัดการศิลปินของทางค่ายให้เป็นนักเต้นชายแถวหน้าของทางค่ายสถานีโทรทัศน์ทีวีบี ต่อมาในปีพ.ศ. 2530 (1987) ทางค่ายเห็นแววการเป็นนักแสดงของเขา จึงได้ย้าย กัว ฟู่เฉิงจากฝ่ายเต้นโชว์ในรายการไปอยู่ฝ่ายการแสดง โดยให้เขาเข้าฝึกอบรมหลักสูตรการแสดงระยะสั้น 6 เดือนกับทางช่องและต่อมาได้กลายเป็นนักแสดงกับทางช่องทันที แต่ทว่าในช่วงแรกที่ได้เป็นนักแสดงให้กับทางค่ายทีวีบีนั้น บทบาทส่วนใหญ่ที่ได้รับมักเป็นแค่ตัวประกอบและบทสมทบซึ่งไม่ได้นำพาความนิยมจากคนดูให้แก่ตัวเขามากพอ ละครที่ได้ร่วมแสดงกับทางค่าย ได้แก่ เจงกีสข่านผู้พิชิต (Genghis Khan 1987), ศึกน้องพระเยซูสะท้านแผ่นดิน (Twilight of a Nation 1988),โจวเสียนนักร้องเสียงทอง (Song Bird 1989),ศึกเทพ ยุทธ_เขาซูซัน ตอน "กระบี่มังกรหงส์ (The God and The Demons of the of Zu Mountain 1990), มือปราบคู่เดือด (When Things Get Tough 1990), เรียกว่าหวงเฟยหง (Man from Guangdong 1990),สาวยัปปี้ (Yuppies on the Move 1991) จนมาโดดเด่นที่สุดใน กระบี่ลมกรด (The Revelation of the Last Hero 1992)
ประวัติกัวฟู่เฉิง 

 ชีวิตการเป็นนักร้อง 
หลังจากเข้าสู่วงการบันเทิงในปี ค.ศ.1984 จากการเป็นนักเต้นและนักแสดงในสังกัดค่ายสถานีโทรทัศน์ทีวีบี(TVB) แต่ยังไม่มีผลงานโดดเด่น เขาจึงหันไปทำงานบันเทิงที่เกาะไต้หวันอยู่พักหนึ่ง ในปี 1990 ได้เป็นนักร้องออกอัลบั้มเพลงภาษาจีนกลาง ประสบความสำเร็จโด่งดังมากที่เกาะไต้หวันเป็นกระแสมาถึงเกาะฮ่องกง ในปี 1991 เขาจึงกลับมาทำงานบันเทิงที่ฮ่องกงอีกครั้งหนึ่ง เป็นนักร้องสังกัดค่ายวอร์เนอร์ มิวสิก ออกซิงเกิลและอัลบั้มเพลงแนวป๊อปแด๊นซ์ภาษาจีนกวางตุ้ง มีท่าเต้นที่โดดเด่นเป็นกระแสนิยมอย่างรวดเร็วทั่วทั้งเกาะฮ่องกง ช่วงระยะเวลาเพียงไม่กี่ปีเขาก้าวขึ้นเป็นหนึ่งในราชาเพลงป็อป(King of Canto-pop) ของเกาะฮ่องกงในยุคนั้น ในปี 1992 เขาถูกยกย่องให้เป็นหนึ่งใน นักร้องจตุรเทพแห่งวงการเพลงป็อปฮ่องกง (Four Heavenly Kings of Cantopop) และกัว ฟู่เฉิงยังได้รับยกย่องให้เป็นหนึ่งใน 10 นักร้องชายเพลงจีนที่ยิ่งใหญ่ที่สุดในรอบ 30 ปี ของเกาะฮ่องกง รอบยุคทศวรรษที่ 1970 1980 และ 1990 อีกด้วย  

ผลงานเพลงของกัว ฟู่เฉิง เป็นสไตล์แดนซ์ป็อป มีแนวเพลงหลากหลายมากทั้ง ร็อกแอนด์โรล , บัลลาด , อาร์แอนด์บี , โซล , อีเลกโทรนิก ในรูปแบบของเพลงจีน ทั้งภาษากวางตุ้งและภาษาจีนกลาง

 ชีวิตการเป็นนักแสดง 
กัว ฟู่เฉิง เริ่มมีชื่อเสียงในการแสดงจากการสนับสนุนของดารายอดนิยมแห่งยุคอย่างหลิว เต๋อหัว ดึงตัวมาแสดงภาพยนตร์ในสังกัดบริษัทผลิตภาพยนตร์ของเขา ในภาพยนตร์เรื่อง ตายกี่ชาติก็ขาดเธอไม่ได้ ภาค 1 (Saviour Of The Saul ,1991) กัว ฟู่เฉิง รับบทจิ้งจอกเงิน จนได้เข้าชิงรางวัลตุ๊กตาทองสาขานักแสดงสมทบชายยอดเยี่ยม ฮ่องกงฟิล์ม อวอร์ด ครั้งที่ 11 ประจำปี 1991 เขาได้ร่วมแสดงในบทสมทบกับหลิว เต๋อหัวหลายเรื่อง อย่างเช่น รับบทลูกชายหัวดื้อของเหลยเล่อ(หลิว เต๋อหัว) ในเรื่อง ตำรวจตัดตำรวจ ภาค 2 (Lee Rock 2 :Father and Son ,1991) รับบทบอดี้การ์ด ในเรื่อง ชาตินี้ถึงทีข้าชาติหน้าก็ข้าอีกนั้นแหล่ะ (Gameboy Kids ,1992) ต่อมาสถานีโทรทัศน์ทีวีบี(TVB)ได้มอบบทพระเอกละครซีรีส์ให้เขานำแสดงในเรื่อง กระบี่ลมกรด (The Revelation of The Last Hero ,1992) พร้อมทั้งสนับสนุนกัว ฟู่เฉิง ให้เป็นพระเอกภาพยนตร์รุ่นใหม่ของทางค่าย โดยเขาได้รับบทพระเอกต่อจากหลิว เต๋อหัว ในเรื่อง ผู้หญิงข้าใครอย่าแตะ ภาค 2 (A Moment of Romance 2 ,1993) เป็นพระเอกในเรื่อง จิ้งจอกเงินพันหน้า (Millionaire Cop  ,1993) ชอ ลิ้วเฮียง จอมยุทธ์ไม่หยุดรัก (Legend of the Liquid Sword ,1993) 1 2 3 หายใจเป็นเธอ (Love is a Fairy Tale ,1993) ซึ่งล้วนเป็นผลงานอำนวยการสร้างและกำกับโดย หว่อง เจ๊ง , เป็นพระเอกลูกคู่กับจาง เว่ย์เจี้ยน ในเรื่อง จอมยุทธ์เจ้าสำราญ (Kung Fu Scholar ,1993) และเขายังเป็นพระเอกให้กับค่ายชอว์บราเดอร์สสตูดิโอ ในเรื่อง ตายไม่ว่าขอให้เห็นหน้าเธอ (The Bere - Footed Kid ,1993) อีกด้วย

 ชีวิตส่วนตัว 
ปัจจุบัน เขาได้แต่งงานกับนางแบบสาวชาวจีนแผ่นดินใหญ่ ฟางเหยียน (方媛) เมื่อวันที่ 18 เมษายน 2560 ตอนอายุ 51 ปี  ปัจจุบันมีลูกสาว 2 คน

 ผลงานด้านการแสดง 
 ภาพยนตร์ 
 ปี เรื่อง รับบท หมายเหตุ 2018  Theory of Ambitions  Lui Lok  Filming Project Gutenberg  Lee Man  Post-production The Monkey King 3  Sun Wukong  2016  One Night Only  Gao Ye  Cold War 2  Sean K. F. Lau   MBA Partners   Special appearance The Monkey King 2  Sun Wukong 2015  Monk Comes Down the Mountain  Zhou Xiyu   Port of Call  Detective Chong   2014  The Monkey King  Bull Demon  2013  Silent Witness  Tong Tao  Christmas Rose  Chan Chi-tin  Conspirators  Chan Tam  Better and Better  Xie Defa  2012  Cold War  Sean K.F. Lau  Floating City  Bo Wah-chuen 2011 Love in Space  Michael Chan  Chrysanthemum Royal Tea     The Detective 2  Tam  Love for Life  Zhao Deyi  2010 City Under Siege  Sunny Empire of Silver  Third Master 2009The Storm Warriors  Striding Cloud Murderer  Ling Kwong  Nominated - Hong Kong Film Award for Best Actor2008 One 2008th  2007 The Detective  Chan Tam  Nominated - Hong Kong Film Award for Best Actor2006 After This Our Exile  Chow Cheung-sheng  Golden Horse Awards for Best ActorNominated - Hong Kong Film Award for Best Actor2005 Divergence  Suen Siu-yan  Golden Horse Awards for Best ActorGolden Deer Awards for Best ActorNominated - Hong Kong Film Award for Best Actor2004  Throw Down  Tony Heat Team  YT Lee2003  1:99  Love Under the Sun  2001 Para Para Sakura  Wong Kam-shing (Sexy King)  Nominated - Hong Kong Film Awards for Best Original Film Song2000  China Strike Force  Darren Tong And I Hate You So  Zhang Yong 2000 A.D.  Peter Li 1998 The Storm Riders  Striding Cloud  Nominated - Hong Kong Film Awards for Best Original Film SongAnna Magdalena  Yau Muk-yan (aka Yau Wing-fu) 1996  Somebody Up There Likes Me  Ken Wong 1995 Whatever Will Be, Will Be  Mr. Lam 1994 The Kung Fu Scholar  Lau Sin-hoi 1993Future Cops  Ryu Legend of the Liquid Sword  Chu Liuxiang Love is a Fairy Tale  Hung The Bare-Footed Kid  Guan Fung-yao A Moment of Romance II  Ah Fu Millionaire Cop  Ball/Jessy Li 1992Gameboy Kids  Chung  Gangs '92  Sam Lam Truant Heroes  Ace Rhythm of Destiny  Lee Ka-wah The Shootout  Wong Ka-fai 1991 The Banquet  Younger Brother of Small B Head  Saviour of the Soul  Silver Fox  Nominated - Hong Kong Film Award for Best Supporting Actor The Queen of Gamble  Ah Po  Lee Rock II  Lui Yong-yin 1990 Story of Kennedy Town  Lee Siu-wai 1989 Close Escape  Ben Kwok 1988  The Big Heat  

 ละครโทรทัศน์ 
 ปี เรื่อง รับบท หมายเหตุ2004  Sunshine Heartbeat  Aaron  Cameo 2003  Romancing Hong Kong  Ku Ho-man  Regalia Bay  Aaron  Episodes 5-61996  Wars of Bribery  Yeung Tai-chi 1994  Heartsrings  Lam Chun-fai  1992  Modern Love Story  On  Episode 3 Revelation of the Last Hero  Lok Fung / Nip Wan  1991 Yuppie on the Move  Patrick Lam  Man from Guangdong  Leung Kan  1990  When Things Get Tough  Ng Yu  The Gods and Demons of Zu Mountain  Yim Kam-sim  1989  Song Bird  Wong Chun-chun  Two of a Kind  Tsui Yu  1988  Everybody's Somebody's Favourite  Sung Kai-yuen  Twilight of a Nation  Chun Yat-kong  The Final Verdict  Rascal  1987  Young Beat   Shang Hai Dai Fung Bo  Japanese general  Genghis Khan  Nok-yin 

 อ้างอิง 

 แหล่งข้อมูลอื่น 



 Aaron Kwok Management Co. (First Strong Workshop Ltd) 
 Aaron Kwok at AllMovie
 Aaron Kwok at Douban 
 Aaron Kwok at Mtime.com 

หมวดหมู่:นักร้องฮ่องกง
หมวดหมู่:นักแสดงภาพยนตร์ชายชาวฮ่องกง

หมวดหมู่:นักแสดงจีน
หมวดหมู่:ผู้ชนะรางวัลม้าทองคำสาขานักแสดงนำชายยอดเยี่ยม
หมวดหมู่:บุคคลจากมณฑลกวางตุ้ง
หมวดหมู่:นักร้องชายชาวฮ่องกง
หมวดหมู่:นักร้องเพลงภาษาจีนกลาง
หมวดหมู่:นักร้องเพลงภาษาจีนกวางตุ้ง
หมวดหมู่:ผู้ชนะมามาอะวอดส์